पाएं अपने शहर की ताज़ा ख़बरें और फ्री ई-पेपरडाउनलोड करें
भारत में शुक्रवार को कोरोना संक्रमण के 4 लाख 2 हजार 14 नए मामले सामने आए। जबकि 3 हजार 524 लोगों ने अपनी जान गंवाई। अंतरराष्ट्रीय ख्याति प्राप्त वैज्ञानिक एवं जेसीडी विद्यापीठ सिरसा के पूर्व महानिदेशक डॉ. कुलदीप सिंह ढींडसा के अनुसार कोरोना की दूसरी लहर 15 मई के लगभग उच्चतम संक्रमण स्तर (4.4 लाख प्रतिदिन) तक पहुंच सकती है।
डॉ. ढींडसा के मुताबिक इस बारे में भारतीय औद्योगिक संस्थान (आईआईटी) कानपुर व हैदराबाद के वैज्ञानिकों द्वारा शोध किया है। उन्होंने बताया कि इन वैज्ञानिकों द्वारा तैयार किया गया सूतरा मॉडल समयवार आंकड़ों का आंकलन करने में सक्षम है। इसके अनुसार यह महामारी 11 से 15 मई तक अपने उच्चतम स्तर (औसतन 43 लाख कुल संक्रमित व्यक्ति) पर पहुंचेंगी। मई के अंत में इस संख्या में तेजी से गिरावट आएगी। उन्होंने बताया कि भारतीय औद्योगिक संस्थान के कम्प्यूटर विज्ञान के प्रो. मनिंद्र अग्रवाल के अनुसार यह मॉडल पहले परीक्षणों की तुलना में अधिक सक्षम व विश्वसनीय आंकलन प्रदान करता है। डॉ. ढींडसा ने कहा कि अधिक से अधिक जनता का जल्द से जल्द टीकाकरण करना इस महामारी पर विजय प्राप्त करने का सबसे प्रमुख शस्त्र है। उन्होंने बताया कि भारत में लगभग 40 हजार टीकाकरण केंद्र है।
प्रति केंद्र 125 लोगों का टीकाकरण करने में सक्षम है। अगर अवकाश रहित टीकाकरण के समय को बढ़ाकर सुबह 9 से रात 9 बजे तक जारी रखा जाए तो प्रतिमाह 15 करोड़ लोगों का टीकाकरण किया जा सकता है। इस परिणाम स्वरूप 15 अगस्त तक देश की आधी आबादी का टीकाकरण हो चुका होगा। जो देश के लिए एक महत्वपूर्ण एवं सुखद पड़ाव होगा। अक्टूबर अंत तक 80 प्रतिशत को टीका : अगर टीकाकरण की गति बरकरार रहती है तो अक्टूबर 2021 के अंत तक देश की 80 प्रतिशत जनता का टीकाकरण हो जाएगा। देश में हर्ड इम्युनिटी पैदा हो चुकी होगी। वैज्ञानिकों के अनुसार औसतन 80 प्रतिशत आबादी में जब तक प्रतिरोधक क्षमता पैदा नहीं हो जाती तब तक देश के सुरक्षा चक्र को सुरक्षित नहीं माना जा सकता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn